આ પહેલા બંન્ને ટીમનાં ખેલાડીઓએ જેન્ટલમેન ગેમ કહેવાતી ક્રિકેટ મેચને શર્મશાર કરી હતી. બંન્ને ટીમનાં ખેલાડીઓ મેચનાં આખરી ઓવરમાં એકબીજા સાથે ઝઘડતા દેખાયા હતા, ત્યારે ગ્રાઉન્ડની બહારથી બાંગ્લાદેશનાં કેપ્ટન શાકિબ અલ હસને બાંગ્લાદેશી બંન્ને બેટ્સમેનોને મેચ બંધ કરી બહાર બુલાવ્યા હતા. જો કે ઘણી સમજાવટ બાદ મેચને ફરી શરૂ કારાઇ હતી. આ મેચમાં બાંગ્લાદેશે રોમાંચિત વિજય મેળવી સર્પ ડાંસ કર્યો હતો. જો કે મેદાનમાં થયેલા ઝઘડાને પૂરી દુનિયાએ જોયો હતો. પરંતુ આ વિવાદને વેગ ડ્રેસીંગ રૂમમાં મળ્યો હતો. એક ક્રિકેટ વેબસાઇટ મુજબ ગ્રાઉંડનાં કર્મચારીઓને સીસીટીવી ફૂટેજની તપાસ કરવા અને ઘટનાનાં કારણોને જાણવા માટે કહેવામાં આવ્યુ છે. સુત્રો દ્વારા મળેલી માહિતી મુજબ બાંગ્લાદેશનાં ખેલાડીઓએ જીત મેળવ્યા બાદ ડ્રેસીંગ રૂમમાં હોબોળો કર્યો હતો અને કાચ પણ તોડ્યા હતા. જો કે મેચનાં રેફરી ક્રિસ બ્રોડે આ દરેક ફૂટેજ જોયા હતા. તેમણે ગ્રાઉંડ સ્ટાફને આ ધમાલ પાછળ કોણ છે તેની તપાસ કરવા કહ્યુ છે. એક રિપોર્ટ મુજબ બાંગ્લાદેશ ટીમ મેનેજમેન્ટે નુકસાનની ભરપાઇનો પ્રસ્તાવ મુક્યો છે.